Diari Oficial de la Generalitat Valenciana


Sumari del DOGV 9607, del 31-05-2023 (2023/6049)

Anunci d'obertura de termini fins al 30 de juny de 2023 per a la presentació de sol·licituds per part de les entitats d'iniciativa social per a la concertació de serveis addicionals o de nova creació
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9607

Data del DOGV
:   31-05-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/6049


Data del document
:   24-05-2023

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * cooperació administrativa

Anunci d'obertura de termini fins al 30 de juny de 2023 per a la presentació de sol·licituds per part de les entitats d'iniciativa social per a la concertació de serveis addicionals o de nova creació [2023/6049]  
Mitjançant la Resolució de 21 de juny de 2022, de la Vicepresidència i Conselleria d'Igualtat i Polítiques Inclusives, es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026 (amb les seues respectives correccions d'errades publicades en el DOGV número 9389, de 22.7.2022, i DOGV número 9483, de 02.12.2022).  
La Vicepresidència i Conselleria d'Igualtat i Polítiques Inclusives resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials per al període 2022-2026 en el sector d'atenció a persones amb diversitat funcional en data 17.11.2022, en el sector d'atenció a persones en situació o risc d'exclusió social pertanyents a col·lectius vulnerables en data 04.11.2022, en matèria de serveis socials en el sector d'infància i adolescència en data 14/11/22, en el sector de persones majors dependents en data 27.10.2022.  
  
El Decret 181/2017, de 17 de novembre, del Consell, pel qual es desplega l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social (DOGV 8197, 23.12.2017), regula en els articles 37 a 39 la concertació de serveis addicionals.  
D'altra banda, l'article 35 de la Resolució de 21 de juny de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials, estableix que durant el termini de vigència de 4 anys de la convocatòria i si les necessitats del servei ho justifiquen, la Direcció General de Gestió i Organització del Sistema podrà, com a òrgan facultat per a resoldre el procediment de concertació, obrir un nou termini de presentació de sol·licituds, fins al 30.06.2023, per a concertar:  
  
1) Tant els serveis que hagueren quedat deserts en l'última resolució de convocatòria pública oberta de caràcter plurianual.  
2) Com aquells altres centres de nova creació que es necessiten per a atendre necessitats sobrevingudes.  
Les necessitats de noves concertacions queden acreditades pels corresponents informes de les direccions generals competents dels diferents sectors de l'acció concertada.  
En el segon semestre del present any, ateses totes les sol·licituds presentades en els sectors compresos en la resolució de convocatòria esmentada més amunt, sempre que hi haja necessitats a cobrir per l'Administració que ho justifiquen es proposarà la concertació d'aquells centres que:  
· tinguen els requisits exigits per a optar al règim d'acció concertada;  
· superen els criteris de selecció fixats en la present convocatòria;  
  
· es troben inscrites en la corresponent secció del Registre d'Entitats, Centres i Serveis Socials.  
La proposta de la comissió d'avaluació estarà condicionada a l'existència de crèdit adequat i suficient.  
Els acords d'acció concertada que se subscriguen a l'empara de l'anterior se sotmetran a les condicions corresponents a la convocatòria pública en vigor i la seua duració està fixada, segons el termini màxim de duració que haja establit amb caràcter general aquesta convocatòria (juny 2026) i idèntic règim de pròrrogues.  
  
València, 24 de maig de 2023.- La directora general de Gestió i Organització del Sistema: Patricia Ramón Galindo.